CELEX: 62010TN0451
Language: sk
Date: 2010-09-28 00:00:00
Title: Vec T-451/10: Žaloba podaná 28. septembra 2010 — Fuchshuber Agrarhandel/Komisia

20.11.2010   
            
            
               SK
            
            
               Úradný vestník Európskej únie
            
            
               C 317/46
            
         Žaloba podaná 28. septembra 2010 — Fuchshuber Agrarhandel/Komisia
   (Vec T-451/10)
   ()
   2010/C 317/81
   Jazyk konania: nemčina
   
      Účastníci konania
   
   
      Žalobkyňa: Fuchshuber Agrarhandel GmbH (Hörsching, Rakúsko) (v zastúpení: G. Lehner, advokát)
   
      Žalovaná: Európska komisia
   
      Návrhy žalobkyne
   
   
               —
            
            
               uskutočniť pojednávanie,
            
         
               —
            
            
               nariadiť Európskej komisii, aby žalobkyni zaplatila v lehote 14 dní sumu 2 623 282,31 eura vrátane 6 % úroku ročne zo sumy 1 641 372,50 eura od 24. septembra 2007 a 6 % úroku ročne zo sumy 981 909,81 eura od 16. októbra 2007,
            
         
               —
            
            
               určiť, že Európska komisia je povinná nahradiť žalobkyni prípadné ďalšie škody vzniknuté v súvislosti s dodávkou KUK459 pridelenou 3. septembra 2007 a dodávkou KUK465 pridelenou 17. septembra 2007,
            
         
               —
            
            
               uložiť Európskej komisii povinnosť nahradiť žalobkyni trovy konania v lehote 14 dní do rúk zástupcu žalobkyne.
            
         
      Žalobné dôvody a hlavné tvrdenia
   
   Žalobkyňa sa domáha náhrady škody, ktorá jej údajne vznikla tým, že v príslušných skladoch chýbalo určité množstvo kukurice, ktoré žalobkyňa nakúpila v roku 2007 zo zásob maďarskej intervenčnej agentúry v rámci dvoch verejných obstarávaní.
   V odôvodnení svojej žaloby žalobkyňa okrem iného tvrdí, že Komisia neuplatnila svoje kontrolné právomoci voči maďarskej platobnej agentúre a ani netrvala na dodržaní povinností maďarskej platobnej agentúry. Okrem toho žalobkyňa uvádza, že keby Komisia stanovila právne a fakticky prísnejšie a presnejšie požiadavky a kontrolné mechanizmy, pokiaľ ide o vhodnosť a dôveryhodnosť skladových zásob, vhodnosť skladových priestorov, ako aj zisťovanie zásob, identifikáciu a skladovanie intervenčného tovaru, nevznikla by žalobkyni žiadna škoda.